Musikalen er satt opp flere ganger i Norge. Den nationale scene i Bergen var først ute i 1967, og i 1968 satte Det Norske Teatret opp musikalen under musikalsk ledelse av Egil Monn-Iversen og Kai Angel Næsteby, med Lasse Kolstad og Sølvi Wang i rollene som Tevje og hans kone Golde. Det norske teatrets oppsetning ble en så stor suksess at forestillingen ble satt opp med de samme hovedrolleinnehaverne i 1987.